Ferðafélag Íslands verður með lýðheilsuátak á Suðurnesjum eftir áramót . Ljósm. FÍ 30.12.2019 Fréttir Ferðafélalag Íslands verður með lýðheilsuátak á Suðurnesjum eftir áramót . Kynningarfundur verður í Keili , miðstöð vísinda , fræða og atvinnulífs á Ásbrú þann 2. janúar kl. 17:30 . Kynningafundur verður einnig haldinn í Salthúsinu í Grindavík laugardaginn 4. janúar kl. 16:00 . Á tímabilinu janúar til maí 2020 mun Ferðafélag Íslands halda úti gönguhópi á Suðurrnesjum . Hópurinn verður í anda þeirra hópa sem Ferðafélag Íslands heldur þegar úti í því skyni að stuðla að bættri lýðheilsu . Á kynningarfundunum munu aðstandendur verkefnisins lýsa dagskránni næstu mánuðina . Göngurnar eru flestar léttar og lagt er upp með að njóta fremur en þjóta . Farið verður á 15 fjöll , langflest á Suðurnesjum en einnig verður gengið á Ok , Snæfellsjökul , Hengil , Móskarðahnúka og á Heimaklett og Eldfell í Vestmannaeyjum hvar gist verður eina nótt . Safnast verður saman fyrir hverja göngu og sameinast í bíla í Njarðvík . Félagar í Suðurnesjamönnum eiga þess einnig kost að taka þátt í námskeiðum í sjósundi , samkvæmisdönsum og æfingum á reiðhjólum . Fararstjórar verða Reynir Traustason og Hjálmar Árnason . Hámarksfjöldi þátttakenda er 35 manns .